Document ID: /roh_data/filtered/fineweb-2-filterrobots_roh.jsonl.gz/15060

Ils uschènumnads independents dependents – per exempel ils manischunzs dal servetsch da taxi Uber – stuessan tenor il sindicat vegnir vis sco emploiads cun ils dretgs correspundents. Quai munta ch'els duain vair giuridicamain e da las assicuranzas socialas nà ils medems dretgs sco cun in contract collectiv da lavur (GAV).
Plinavant na po quai betg dar ina flexibladad sainza cunfins tar ils temps da lavur. Els pretendan era mesiras per la dischoccupaziun ch'i dat pervi da la digitalisaziun. Las consequenzas da la revoluziun digitala na dependian betg uschè fitg da la tecnica u dals sforz economics mabain da las cundiziuns che politica e giuria porschan. I saja il pensum dal stadi da procurar per bunas cundiziuns ensemen culs partenaris socials.
En ina segunda resoluziun pretenda l'Unia ch'ins stoppia pudair cumbinar meglier la lavur, il temp liber e la famiglia.
RR novitads 17:00